Publication: Magyar Közlöny
Issue: MK-2003-84 (Year: 2003, Number: 84)
Era: 1990-2004
Section: Az egészségügyrõl szóló 1997. évi CLIV. törvény
Paragraph Index: 2302

(4) A (3) bekezdés hatálya alá nem tartozó nem szervezett munkavégzés keretében egészségügyi szolgáltató tevékenységet végzõ személy alkalmassági vizsgálatát elsõ fokon a Fodor József Országos Közegészségügyi Központ Országos Munkahigiénés és Foglalkozás-egészségügyi Intézete (a továbbiakban: OMFI) által kijelölt, területileg illetékes foglalkozás-egészségügyi szakellátó helyek szakorvosai végzik. Az OMFI a kijelölt szakellátó helyek jegyzékét az Egészségügyi, Szociális és Családügyi Minisztérium (a továbbiakban: minisztérium) hivatalos lapjában közleményként közzéteszi. Az alkalmasság másodfokú vizsgálatát az Országos Orvosszakértõ Intézet végzi. Az elsõ és másodfokú vizsgálat eseti térítési díja megegyezik a munkáltató által — külön jogszabályban meghatározottak szerint — fizetendõ „B” foglalkozás-egészségügyi osztály esetében évente egy fõre fizetendõ díjjal. Az alkalmatlanság, illetve korlátozott alkalmasság megállapításáról a végleges minõsítést végzõ értesíti a mûködési engedélyt kiadó egészségügyi hatóságot.

Source: https://magyarkozlony.hu/hivatalos-lapok/450ef434ed2b7bf5594fea0c1d0c1717b1001b19/dokumentumok/dfed65690d5a6f764105c959d9507eaa40a77e79/letoltes